google/wiki40b huggingface dataset:
Libijos karas

Libijos karas (arba Samdinių sukilimas, Karas be paliaubų) – Kartaginos samdinių Libijoje sukilimas prieš Kartaginą 241–237 m. pr. m. e.

Istorija

Sukilimas prasidėjo po Pirmojo Pūnų karo. Prie sandinių netrukus prisidėjo Šiaurės Afrikos gyventojai libiai, numidai ir kitos gentys. Samdiniai reikalavo išmokėti algas, o vietos gyventojai, kentėję nuo didelių mokesčių, juos rėmė.
Libijos kare dalyvavo apie 20 000 samdinių ir apie 70 000 vietos gyventojų. Maištininkai laimėjo keletą pergalių ir užėmė Tunetą. Sukilimas išsiplėtė ir persimetė net į Sardiniją. Kartaginoje buvo paskelbta visuotinė piliečių mobilizacija. 238 m. pr. m. e. Kartaginos karvedys Hamilkaras Barka išstūmė maištininkus į sunkiai pereinamas vietas ir sunaikino apie 40 000 žmonių. 237 m. pr. m. e. sukilimas buvo galutinai numalšintas.
Kazys Ėringis

Biografija

1927–1931 m. mokėsi Švaininkų pradžios mokykloje, 1937–1939 m. Joniškėlio aukštesniojoje žemės ūkio mokykloje. 1940–1944 m. ūkininkavo tėvų ūkyje. 1944 m. mobilizuotas į sovietinę armiją.
1945–1946 m. mokėsi Kauno aukštesniojoje technikos mokykloje. 1946–1948 m. mokėsi Belvederio žemės ūkio technikume. 1948–1953 m. studijavo Lietuvos žemės ūkio akademijos Agronomijos fakultete. 1957 m. biologijos mokslų kandidatas, 1967 m. žemės ūkio mokslų daktaras.
1953–1958 m. dirbo Žemdirbystės institute, 1958–1981 m. Botanikos institute, 1974–1981 m. Kraštovaizdžio ekologijos laboratorijos vadovas. 1967 m. instituto mokslo tarybos suteiktas profesoriaus vardas SSRS Aukščiausiosios atestacijos komisijos nepatvirtintas dėl politinių priežasčių.
1981 m. Ukrainos mokslų akademijos laivu „Akademik Vernadskij“ keliaudamas į XIII tarptautinį botanikų kongresą Australijoje, JAV ambasadoje Seišelių salose pasiprašė politinio prieglobsčio. 1981 m. rugsėjo 2 d. gavęs politinį prieglobstį atvyko į JAV. 1983 m. gavo nuolatinį leidimą gyventi JAV. 1981–1992 m. Čikagos lituanistikos pedagoginio instituto lektorius. 1992 m. grįžęs į Lietuvą, lapkričio 23 d. vėl priimtas į Botanikos instituto Kraštovaizdžio ekologijos laboratoriją vyr. moksliniu darbuotoju; nuo 1995 m. instituto konsultantas.
Nuo 1976 m. Tarptautinės geografų sąjungos narys. Gyvendamas JAV buvo VLIK Komisijos sovietų padarytiems Lietuvai nuostoliams skaičiuoti ir kitų komisijų narys. 1993–1997 m. Lietuvos krikščionių demokratų partijos tarybos, 1996–1997 m. valdybos narys. Vienas popiežiaus Leono XIII paramos fondo steigėjų ir valdybos pirmininkas, Jungtinių Tautų Lietuvos asociacijos Ekologijos komisijos narys.  Mokėjo rusų, anglų, vokiečių, lenkų kalbas. 2002 m. apdovanotas Lietuvos didžiojo kunigaikščio Gedimino ordino Riterio kryžiumi. 
Žmona medicinos profesorė Elena Moncevičiūtė-Eringienė.

Mokslinė veikla

Mokslinio darbo svarbiausia sritis – kraštovaizdžio apsauga, gamtovaizdžių formavimas ir vertinimas. Paskelbė daugiau kaip 100 straipsnių biologijos, gamtosaugos temomis.
Koketės

Turinys

Kristina, Kortnė ir Džeinė – trys geriausios draugės, kartu leidžiančios laiką, besilinksminančios bei nesiskundžiančios vaikinų dėmesiu. Nerūpestingas gyvenimas tęsiasi kol kartą Kristina trumpai pabendrauja su mielu vaikinu. Niekaip negalėdama jo pamiršti, ji nusprendžia nusižengti savo principams ir pakviečia drauges į kelionę jo ieškoti...
RSA

RSA (Rivest–Shamir–Adleman abreviatūra) – viešojo rakto kriptosistema, kurios algoritmą 1977 metais sukūrė Ronald Rivest, Adi Shamir ir Leonard Adleman.

Raktų parinkimo algoritmas

Pasirenkame du pirminius skaičius  ir  (jie turi būti pakankamai ilgi), ; sudauginame juos: . Pasirenkame natūralųjį skaičių  taip, kad jis būtų santykinai pirminis su , t. y. .
Naudojantis Euklido algoritmu surandame skaičių , kad būtų .
Sudarome raktus: viešąjį  ir privatųjį .
Kasablankos Švč. Jėzaus Širdies katedra

Kasablankos Švč. Jėzaus Širdies katedra stovi Kasablankoje, Maroke.

Istorija

Kasablankos Švč. Jėzaus Širdies katedra buvo pastatyta 1930 m. prancūzų architekto Paulo Tiurono (pranc. Paulo Touron), kai Marokas buvo Prancūzijos protektoratu (Prancūzijos Marokas). Po Maroko nepriklausomybės paskelbimo 1956 m., Kasablankos Švč. Jėzaus Širdies katedra buvo naudojama kaip mokykla ir kultūros centras. Šiandien čia vyksta mugės ir parodos.

Architektūra

Kasablankos Švč. Jėzaus Širdies katedra pastatyta naudojant blizgų baltą betoną. Katedra yra neogotikos stiliaus stačiakampio plano, dviejų bokštų su Art Deco ir musulmoniško stiliaus elementais. Bokštai dvyniai iš priekio atrodo kaip kvadratiniai minaretai su mažais langeliais, primenantys mečetę. Jos išorės kontraforsas palei stogą, vietoj įprastų užapvalintų kampų, turi aštrius stačiu kampus. Katedros viduje yra dvi kolonų eilės.
Joninių slėnis

Joninių slėnis - slėnis, esantis Jonavos mieste, tarp Rimkų mikrorajono bei Jonavos ligoninės ir Jonavos stadiono, netoli Jonavos sporto komplekso statybvietės ir Jonavos žydų kapinių. Poilsio ir pramogų vieta. Kasmet čia rengiamos Joninės. Vyksta Joninių misterija „Esame baltai“. Gerais orais Jonavoje Jonines švenčia apie 10 tūkstančių jonaviečių ir miesto svečių.
Vasarą slėnis tampa didžiule žaliuojančia pieva, kurioje vyksta jaunuolių bei šeimų piknikai, poilsiaujama, laksto ir netoliese esančiuose tvenkiniuose maudosi vaikai. Slėnyje projektuojama didelė aikštė su scena, alkokalniu su aukuru, skirtu pagoniškom apeigom atlikti, 1500 žiūrovų vietų ir laikinosios prekybininkų vietos.
Slėnyje įrengti dviračių takai. 2012 m. paskelbtas konkursas pastoviai Joninių slėnio scenai įrengti. 2015 metais tikimasi užbaigti darbus. Be scenos bus įrengtos žiūrovų tribūnos, nutiestos susisiekimo komunikacijos, pastatytas Jonavos žiemos kalnų sporto kompleksas.
Kėdainių rajono savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 27 sumažintas Kėdainių rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Rajono meru išrinktas Vigimantas Kisielius, jo pavaduotoju Aleksas Laniauskas. Savivaldybės administratoriumi paskirtas Antanas Matulevičius.
Šepetovo valsčius

Istorija

Nuo V a. pr. m. e. iki X a. šiose vietovėse gyveno lietuviams artima baltų gentis - jotvingiai. XIII a.-XIV a. šias žemes užėmė Lietuvos Didžioji Kunigaikštystė. Nuo XIII a.-XIV a. iki 1513 m. priklausė Lietuvos Didžiosios Kunigaikštystės Trakų vaivadijai, nuo 1513 m. iki 1569 m. Liublino unijos Palenkės vaivadijai. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Palenkės vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1816 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919-1939 m. priklausė Lenkijos tarpukario Balstogės vaivadijai. 1939-1941 m. priklausė Tarybų Sąjungos, Baltarusijos TSR, Balstogės sričiai. 1941-1944 m. priklausė Trečiojo reicho, Balstogės sričiai. Nuo 1945 m. priklauso Lenkijai. 1945-1975 m. priklausė Balstogės vaivadijai. 1975–1999 m. priklausė Lomžos vaivadijai. 2007 m. lapkričio 12 d. pradėtas naudoti Šepetovo valsčiaus herbas.

Administracinis suskirstymas

Chorožice, Dombrova Bibitkai, Dombrova Dolengai, Dombrova Gogole, Dombrova Kaskai, Dombrova Lazai, Dombrova Močidlai, Dombrova Tvorkai, Dombrova Vilkai, Dombrova Zablotne, Dombruvka Košcelna, Jablon Kikolskiai, Jablon Samsonai, Kamien Rupiai, Močidli Jakubovienta, Močidli Stanislavovienta, Nove Gieraltai, Nove Šepetovo Podlešne, Nove Varele, Nove Zalesiai, Plevkai, Pulaze Švierže, Stare Gieraltai, Stari Kamienas, Staviereje Podlešne, Staviereje Michalovienta, Šepetovas, Šepetovo Januvka, Šepetovo Podlešne, Šepetovo Vavžince, Šepetovo Žakai, Šimbori Andžejovienta, Šimbori Jakubovienta, Šimbori Vlodkai, Šrednica Jakubovienta, Šrednica Mačkovienta, Šrednica Pavlovienta, Varele Filipoviče, Vilini Rušas, Višonki Posele, Vlosti Olšanka, Vojni Izdebnikas, Vojni Krupai, Vojni Pieckai, Vojni Pietraše, Vojni Pogoželis, Vojni Šubi Šlacheckiai, Vojni Šubi Vlošcianskiai, Vojni Vavžince ir Zabiele.
KS Sopoti Librazhd

Istorija

Klubo ištakos siekia 1948 m.
Širvintų Šv. arkangelo Mykolo bažnyčia

Istorija

Dvarininkė Kotryna Agnieška Astikaitė ir Bagdonas Jurevičius 1475 m. pastatė pirmą medinę bažnyčią. 1525 m. bažnyčiai dovanotas Širvintėlių kaimas. 1674 m. Mikalojus Žakas pastatė naują bažnyčią. XVIII a. antrojoje pusėje minima parapinė mokykla.
1847 m. parengtas dabartinės mūrinės bažnyčios projektas (architektas Tomas Tišeckis). 1852 m. projektas patvirtintas, leista statyti bažnyčią. Ji Viktoro Lupeikos, Širvintose klebonavusio 1854–1893 m., ir parapijiečių rūpesčiu pastatyta 1855–1860 m. V. Lupeika lenkino parapiją (lietuvių kalbą vadino pagoniška). Lietuviškai pamokslus pradėjo sakyti kunigas Jurgis Zimkus. Nuo 1945 m. Širvintose klebonavęs, vėliau altarista Petras Guobys (1915–1988), (palaidotas šventoriuje) suremontavo bažnyčią.

Architektūra

Bažnyčia turi klasicizmo ir baroko bruožų, stačiakampio plano, su 2 bokštais ir aukštu frontonu tarp jų. Vidus 3 navų, atskirtų pilioriais, skliautuotas. Šventoriaus tvora akmenų mūro, su stulpiniais vartais. {{
Deividas Bučinskas

Deividas Bučinskas (g. 1976 m. kovo 29 d.) – Lietuvos futbolininkas.

Biografija

Žaidė Inkaras Kaunas (1995) ir Rodiklis Kaunas (2006) klubuose. Nors 1994 m. žaidė Lietuvos U-18 rinktinėje, tačiau joje neįsitvirtino.
James Rodríguez

Karjera

Futbolininko karjerą pradėjo 1995 m. Kolumbijos antros divizijos Envigado FC jaunimo klube. Nuo 2006 m. žaidė komandos pagrindinėje sudėtyje. 2007 m. klubas pakilo į pirmą divizioną.
2008 m. pasirašė sutartį su Argentinos Club Atlético Banfield klubu. Debiutavo 2009 m. vasario 7 d. Pirmąjį įvartį pelnė vasario 27 d. rungtynėse prieš Rosario Central.
2010 m. liepos 6 d. pasirašė ketverių metų sutartį su Portugalijos FC Porto. Liepos 18 d. sužaidė pirmas varžybas prieš AFC Ajax. Šiose draugiškose rungtynėse pelnė įvartį.
2013 m. gegužės 24 d. pasirašė penkerių metų sutartį su AS Monaco FC. Buvo parduotas už € 45 milijonus.

Tarptautinė karjera

Su Kolumbijos iki 17 m. rinktine, 2007 m. Pietų Amerikos iki 17 m. čempionate užėmė antrą vietą bei pelnė tris įvarčius. Taip pat dalyvavo 2007 m. pasaulio iki 17 m. čempionate, kuriame pralaimėjo turnyro nugalėtojams – Nigerijos vienmečiams.
Su Kolumbijos iki 20 m. rinktine 2011 m. dalyvavo trijuose jaunimo turnyruose: Tulono čempionate, Pietų Amerikos iki 20 m. čempionate ir iki 20 m. pasaulio taurėje Kolumbijoje, kurioje buvo rinktinės kapitonas.
Vilma Venslovaitienė

Biografija

Vilma Venslovaitienė mokėsi 1981–1992 m. Kauno Aleksandro Stulginskio mokykloje-daugiafunkciniame centre (buvusioje 37-ojoje vidurinėje mokykloje). 1992 m. įstojo į Kauno technologijos universiteto Verslo administravimo fakultetą. 1996 m. įgijo verslo administravimo bakalauro kvalifikacinį laipsnį. Vėliau mokėsi Vadybos fakulteto magistrantūroje.

Karjera

2009 m. buvo pakviesta parengti Vilniaus Žalgirio gaivinimo koncepciją. 2009 m. pradėjo klubo plėtros projektą. Nuo 2010 m. kovo mėnesio dirba Vilniaus Žalgirio vykdančiąja direktore.
2011 m. lapkričio mėnesį išrinkta Lietuvos futbolo federacijos A lygos klubų valdybos pirmininke. 2012 m. birželio mėnesį išrinkta Vilniaus miesto sporto tarybos pirmininke. Tų pačių metų liepos mėnesį išrinkta VMFD Vilniaus Žalgirio valdybos pirmininke.
Vilyta Sirtautienė

Biografija

1987 m. baigė Pagėgių vidurinę mokyklą, 1989 m. baigė Kauno ekonomikos technikumą, buhalterė. Pagėgių savivaldybės administracijos Natkiškių seniūnijos seniūnė.
Lietuvos liberalų sąjungos, nuo 2001 m. Liberalų demokratų partijos, partijos Tvarka ir teisingumas (liberalai demokratai) Pagėgių skyriaus narė.
2007 m. balandžio – gruodžio mėn. Pagėgių savivaldybės tarybos narė.
VšĮ Natkiškių kultūros centro kaimo kapelos „Vaivorykštė“, Moterų ansamblio, buvo humoro grupės „Vėdaras“ narė. Sutuoktinis Liudas, vaikai Justas, Rokas.
Zambruvo miesto herbas

Zambruvo miesto herbas (lenk. Herb Zambrowa) – Zambruvo miesto heraldinis simbolis.

Aprašas

Raudoname lauke juoda bekaklė stumbro galva.
Herbo simbolika kilusi nuo paties miesto pavadinimo, kuris atsirado iš lenk. ząbr 'vieta kurioje renkasi stumbrai'.
Herbas patvirtintas 2003 m. vasario 25 dieną.
FC Barcelona

Istorija

Klubo įkūrėju laikomas Šveicarijoje gimęs Joanas Gamperis ir grupelė katalonų sporto entuziastų.
Lietuvos vyrų krepšinio rinktinė 2011 m. Europos krepšinio čempionate

Eurobasket 2011

Pastaba: Visos valandos yra vietiniu laiku
Gediminas Jurevičius

Gediminas Jurevičius (g. 1960 m. spalio 12 d. Kretingoje) – Lietuvos architektas, pedagogas.

Biografija

1978 m. baigė Jonavos vidurinę mokyklą, 1983 m. baigė Vilniaus inžinerinį statybos institutą. 1983–1986 m. Miestų statybos projektavimo instituto Kauno skyriaus, 1986–1992 m. Žemės ūkio statybos projektavimo instituto Kaune architektas, 1992 m. Kaune įkūrė privačią projektavimo studiją. Nuo 1999 m. Kauno technologijos universiteto dėstytojas.
1984-1986 m. roko grupės „Antis“ gitaristas. 2008 m. Tūkstantmečio odisėjos „Vienas vardas – Lietuva“ jachta „Ambersail LTU 1000“ III etapo Keiptaunas – Adelaidė dalyvis.
Gintaras Kavaliauskas

Biografija

Ūkininkas. Tėvynės sąjungos narys. 1997–2000 m., 2003–2007 m. ir  2007-2011 m. Alytaus rajono savivaldybės tarybos narys.
LŪS skyriaus  „Dzūkijos ūkininkas“ tarybos narys. Kaimo bendruomenės „Mažoji Sodybėlė“ tarybos narys. Sutuoktinė Rasa, dukros Gintarė ir Gustė.
Uolinkalno piliakalnis

Aplinkiniai piliakalniai

Lielkalnio piliakalnis 21 kmVyno kalno piliakalnis 844 mPliavinių piliakalnis 7 kmKalnaziedų piliakalnis 19 kmLuokstenės piliakalnis 1,1 kmAvuotinių piliakalnis 5 kmSėlpilio piliakalnis 477 mBabranų piliakalnis 3 km
Antkalnis

Istorija

Iki XX a. vid. buvo palivarkas.
GameSpy

Istorija

Įmonės įkūrimo ištakos siekia žaidimo „Quake“ fanų tinklalapio įsteigimą 1996 m.; išleidus keleto žaidėjų serverių naršyklę šiam žaidimui – „QSpy“, jos įkūrėjas Mark Surfas licencijavo šią programinę įrangą „GameSpy“ prekės ženklo vardu ir pristatė kitiems kompiuterinių žaidimų leidėjams. Tuo pačiu buvo įkurta įmonė „GameSpy Industries“, kuri rūpinosi šios paslaugos bei tinklalapių Planet Network ir GameSpy.com palaikymu.
2000 m. „GameSpy“ buvo įsigyta „IGN Entertainment“.
2012 m. rugpjūtį „GameSpy Industries“ padalinys (kuris buvo atsakingas už „GameSpy“ paslaugas) buvo įsigytas mobiliesiems įrenginiams skirtų žaidimų kūrėjo „Glu Mobile“. „IGN“ (tuomet valdoma bendrovės „News Corporation“) išlaikė teises į GameSpy.com tinklalapį. 2013 m. vasarį naujasis „IGN“ savininkas „Ziff Davis Inc.“ uždarė „IGN“ antraeilius tinklalapius, tarp kurių buvo ir GameSpy.com. Po to, 2014 m. balandžio mėn., sekė pranešimas, skelbiantis, jog „GameSpy“ platforma bus uždaryta tų pačių metų gegužės 31 d.

Veikimo procesas

Programos veikimo procesas vyksta taip: naudotojas pasirenka iš sąrašo kompiuterinį žaidimą, kurį nori žaisti, tada programa parsiunčia žaidimų serverių sąrašą iš „GameSpy“ pagrindinio serverio. Programa pateikia žaidimo serveriui užklausas viena po kitos priimti reikiamą kiekį žaidėjų, pateikti serverio informaciją ir nustatyti serverio gaišties laiką (žr. ping).
Kita savybė yra automatinis įdiegtų žaidimų atnaujinimas.
Vyno aukcionas

Vyno aukcionai yra pasaulinės vynų prekybos sistemos dalis. Tai vyno mėgėjų rojus, čia galima rasti rečiausių ir brangiausių pasaulio vynų, išlaikytų pagal visus reikalavimus - tai įrodo etikečių būklė, vyno spalva bei jo kiekis butelyje.
Žiniasklaidos pranešimai apie naujus vyno butelio kainų rekordus sudaro klaidinantį įspūdį apie vyno aukcionų dalyvius. Šie aukcionai yra atviri visiems, ne tik turtuolių saujelei. Bet kuris turintis gerą vyno katalogą ar vyno uoslę, gali tapti pasaulinės vyno kultūros dalimi, pirkdamas nebūtinai vien tik itin brangius vynus. Aukcionuose parduodami istoriniai vynai už astronomines sumas, tačiau čia galima aptikti ir ilgo brandinimo nereikalaujančių vynų, kuriuos galėtų įsigyti aistrą vynui pajutę lietuviai.
Pastarąjį dešimtmetį vyno aukcionai internacionalizavosi: vis daugiau vyno mėgėjų iš įvairių pasaulio šalių siūlo savo kainas už vynus. Vieni vyno įsigyja kaip ilgalaikę investiciją, mat daugelį garsių ūkių sausųjų raudonųjų vynų galima laikyti kelias dešimtis metų, jo kaina kyla kasmet.
Pagrindiniai ir didžiausi pagal apyvartą vyno aukcionai yra „Sotheby’s“, „Zachys“ bei „Christie’s“.
Closing Time

Turas

Norėdamas labiau išgarsinti savo albumą, Vaitsas iškeliavo į turą po visą JAV, kuris truko nuo 1973 m. balandžio iki birželio. Šiam turui buvo surinkta tokia grupė: Tom Waits (vokalas, akustinė gitara, pianinas), Bob Webb (bosas), Rich Phelps (trimitas) ir John Forsha (gitara). Antrasis reklaminis turas vyko tų pačių metų lapktičio-gruodžio mėnesiais. Jame koncertavo tik Waits (vokalas, pianinas, akustinė gitara) ir Bob Webb (bosas).

Koveriai

Nors šis albumas buvo gerai įvertintas kritikų, bet komercinės sėkmės nesulaukė. Jis tapo žinomas platesnei auditorijai tik po to, kai kelias jo dainas perdainavo žymesni muzikantai. Tim Buckley išleido albumą Sefronia, kuriame buvo daina Martha. Šią dainą įtraukė į 1995 m. rinkinį Step Right Up: The Songs Of Tom Waits. Taip pat šią dainą perdainavo Meat Loaf savo 1995 m. albume Welcome to the Neighborhood. The Eagles įrašė dainą Ol'55, kuri tapo hitu jų 1974 m. albume On The Border. 1991 m. Screamin' Jay Hawkins įrašė Ice Cream Man.
Ričardas II Gerasis

Biografija

Prie Ričardo II prasidėjo glaudūs Normandijos ryšiai su Anglija: Ričardo sesuo ištekėjo už Anglijos karaliaus Etelredo, ir Etelredas danų išvytas slapstėsi Normandijoje.
Mingėliai (Šiauliai)

Istorija

Kaimo šiaurinėje ir pietinėje dalyse buvę senovinės gyvenvietės. TSRS okupacijos metais kaimas priklausė Bubių apylinkės Gilvyčių tarybiniam ūkiui.

Aplinkinės gyvenvietės

Laumakiai – 3 km
KURŠĖNAI – 10 km 
Pavakalnis – 2 km
ŠIAULIAI – 23 km 
Užkalniai – 2 km
Varputėnai – 4 km
BUBIAI – 5 km 
Gilvyčiai – 1 km
Tolučiai – 3,5 km
Trauleiniai – 3 km
Šalpirčiai – 4 km
Mažoji korela

Išvaizda

Kūnas 35-40 cm, uodega 12 cm ilgio, svoris 430-580 g. Plunksnų danga balta. Kaktoje šviesiai raudona juostele. Vairuojamosios ir plasnojamosios plunksnos apatinėje pusėje su geltonu atspalviu. Galvos, kaklo ir kuodo plunksnos šviesiai rožinės, kai kurių papūgų tokios pat spalvos yra pilvo plunksnos. Aplink akis esanti sritis plika, pilkos spalvos. Kuodas nedidelis, ramybės būklėje vos matomas. Snapas šviesus, kaulo spalvos. Abiejų lyčių akies rainelė ruda. Letenos pilkos.

Paplitimas

Paplitusi Australijos šiaurės ir šiaurės vakarinėje dalyje ir Naujojoje Gvinėjoje.

Gyvenimo būdas

Apsigyvena laukuose, pelkėse, miškuose, pusdykumėse, sukultūrintuose landšaftuose, savanoje, priekrančių miškuose. Gyvena iki 100 m aukštyje virš jūros lygio. Gyvena nedidelėmis grupėmis. Triukšmingos ir bendruomeninės papūgos. Aktyviausios būna ankstų rytą ir vėlai dieną. Dažnai pastebimos su kitomis kakadu rūšimis, ypač prie vandens telkinių.
Maitinasi įvairiomis sėklomis ir grūdais, lesa augalų šaknis, įvairiais bestuburiais. Gyvenvietėse aptinkamos sąvarynuose. Maitinimosi metu susirenka dideliais pulkais.
Lizdą įsiruošia aukštų medžių (eukaplitų) uoksuose, 3-12 m aukštyje. Viename medyje gali būti keletas lizdų. Tą patį lizdą naudoja skirtingos poros keletą metų. Trūkstant medžių, lizdus įsiruošia uolų plyšiuose ir kitose neįprastose vietose. Per metus 1-2 vados. Dėtyje 3-4 kiaušiniai. Peri abu tėvai. Jaunikliai įsirita po 25-26  d., o dar po dviejų mėnesių palieka lizdą.
Teniarinchozė

Teniarinchozė – parazitinė virškinimo sistemos liga. Sukėlėjas - jautinis kaspinuotis (Taenia saginata). Paplitusi visur, kur auginami galvijai.
Liga pasireiškia virškinimo sistemos sutrikimu, mažakraujyste, bendru silpnumu.
Diagnozuojama mikroskopu ištiriant išmatas, ieškoma kiaušinėlių ir narelių (proglotidų).
Asmeninė profilaktika – nevartoti žalios, nepatikrintos mėsos; jei šeimoje yra sergančių teniarinchoze – gerai plauti rankas pasinaudojus tualetu, prieš valgį. Visuomeninė profilaktika – sanitarinis švietimas, sanitarinė skerdyklų, tvartų, fermų priežiūra, žmonių, dirbančių skerdyklose, fermose sveikatos tikrinimas, privaloma veterinarinė mėsos kontrolė.
Aurela

Istorija

Kompaniją įkūrė Sergej Varnavskij 1995 m. Pirmuosius užsakomuosius skrydžius atliko orlaivis „Tupolev Tu-134 A“.
2005 m. Europos Sąjungai sugriežtinus poziciją Rusijos gamybos lėktuvų atžvilgiu, atnaujino lėktuvų parką vakarų gamybos lėktuvais.
2011 m. sausio 7 d. kompanijai sustabdyta nuolatinė skrydžių licencija.
2011 m. gegužės 31 d. bendrovę nusipirko Kipre registruota kompanija „Servolian Investments“. 2011 m. liepos 15 d. nuolatinė skrydžių licencija buvo atnaujinta.
Rūta Lukoševičiūtė

Biografija

1993 metais Rūta sidabro medaliu baigė Panevėžio 11-ają vidurinę mokyklą ir įstojo į Lietuvos – Amerikos Verslo kolegiją Kaune, kur iki 1996 metų studijavo turizmo vadybą. Prieš pasirodydama TV ekranuose ji dirbo kelionių agentūroje. 1998 metais Rūta tapo pramonginės laidos „VRS kamera“ vedėja. Vėliau dirbo šios laidos administratore, kitų televizijos laidų redaktore. 2000 metais įstojo į VU žurnalistikos fakultetą, kurį baigė, apsigynusi bakalauro diplominį darbą „Intymumo laisvė ir ribos šiandieninėje televizijoje“. 2000 metais taip pat debiutavo nacionalinėje Eurovizijos atrankoje su daina „Endless Day“, 2001 metais išleido albumą „Hello“, o su daina tuo pačiu pavadinimu nacionalinėje Eurovizijos atrankoje užėmė 5-ąją vietą. 2004-2005 metais dirbo pramoginės laidos „TV panelė“ (LNK) redaktore ir humoro laidos „VRS kamera“ (BTV) vedėjų ir užkadrinių tekstų autore bei įgarsintoja. Taip pat 2004 metais roko operoje „Romeo ir Džiuljeta“ (Panevėžys) atliko auklės vaidmenį. 2005 metais dirbo realybės šou „Dangus“ (TV3) atstove spaudai, tais pačiais metais leidykla „Vaga“ išleido Rūtos humoreskų knygą „Akibrokštas“. 2006 metais dalyvavo nacionalinėje Eurovizijos atrankoje su daina „Lithuanian boy“, taip pat Aleksandrijos Tarptautiniame dainų konkurse Egipte. Dirbo radijo stotyje „Pulsas“.